
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Σύσταση Διοικητικού Τομέα Δ.Ε. Περιφ. Πολιτικής & Ανά¬ 
πτυξης και θέσης Ειδικού Γραμματέα στο Υπουργείο Εθνι¬ 
κής Οικονομίας. 1 

Δωρεάν διέλευση από τη Διώρυγα της Κορίνθου των ιστιο¬ 
πλοϊκών σκαφών που θα συμμετάσχουν: α) στην 1η Διεθνή 
Ιστιοπλοϊκή Εβδομάδα Ιονίου, και β) στό Παγκόσμιο 
Πρωτάθλημα Ιστιοπλοϊκών σκαφών 3/4 τόννου 1989 τον 


Αύγουστο του 1989. 2 

Παροχή της εγγύησης του Ελληνικού Δημοσίου στο Ταμείο 
Αποκατάστασης του Συμβουλίου της Ευρώπης υπέρ της 
ΕΚΤΕ για την κάλυψη δανείου της σε συνάλλαγμα συνολι¬ 
κού ποσού ΥΕΝ 7.295.000.000. 3 

Τροποποίηση της Δ1γ/39447/88/21.2.1989 αποφάσεως 
του Υπουργού Υγείας. Πρόνοιας και Κοινωνικών Ασφαλί¬ 
σεων (ΦΕΚ 126/Β'/21.2.1989). 4 

Τροποποίηση και συμπλήρωση της 2503/17/2στ/ 
12.10.1987 απόφασης του Προϊσταμένου του Κλάδου 


Διοικητικής Υποστήριξης του Υ.Δ.Τ. «Προϋποθέσεις και 
διαδικασία χορήγησης υπηρεσιακών αδειών εκγυμναατών 
υποψηφίων οδηγών οχημάτων της Ελληνικής Αστυνο¬ 


μίας. 5 

Διαδικασία έκδοσης πιστοποιητικού συμμόρφωσης όσο αφορά 
τα βάρη και τις διαστάσεις των οχημάτων. 6 

Αποδοχή παραίτησης Γενικού Διευθυντή - Προέδρου και αντι¬ 
κατάσταση Μελών του Διοικητικού Συμβουλίου των 
ΗΣΑΠ Α.Ε. 7 

Αποδοχή παραιτήσεων και αντικατάσταση μελών του Δ.Σ. 
της ΕΑΣ. 8 

Ορισμός Βοηθού Γενικού Διευθυντή Παραγωγής - Μεταφο¬ 
ράς. 9 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 23721 (1) 

Σύσταση Διοικητικού Τομέα Δ.Ε. Περιφ. Πολιτικής & Ανάπτυ¬ 
ξης και θέσης Ειδικού Γραμματέα στο Υπουργείο Εθνικής Οι¬ 
κονομίας. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΕΘΝ. ΟΙΚΟΝΟΜΙΑΣ 
ΑΝΑΠΛΗΡΩΤΗΣ ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 28 του Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ 137/Α'/1985). 

β) Του άρθρου 11 του Ν. 1586/1986 «Βαθμολογική διάρ¬ 
θρωση των θέσεων του Δημοσίου, Νομικών Προσώπων Δημο¬ 
σίου Δικαίου και των Οργανισμών Τοπικής Αυτοδιοίκησης και 
άλλες διατάξεις» (ΦΕΚ 37/Α'/1986), 

γ) του Π.Δ. 545/1988 «Οργανισμός του Υπουργείου Εθνικής 
Οικονομίας» (ΦΕΚ 254/Α'/16.11.1988). 

2. Την αριθ. Υ.761/13.7.1989 απόφαση του Πρωθυπουρ¬ 
γού «καθορισμός αρμοδιοτήτων του Αναπληρωτή Υπουργού 
Εθνικής Οικονομίας» (ΦΕΚ. 545/Β'/14.7.1989). 

3. Την υπηρεσιακή ανάγκη, αποφασίζουμε: 

I. Στο Υπουργείο Εθνικής Οικονομίας συνιστάται Διοικητικός 
Τομέας Δημοσίων Επενδύσεων, Περιφερειακής Πολιτικής και 
Ανάπτυξης, που περιλαμβάνει τις ακόλουθες υπηρεσίες: 

α. Διεύθυνση Δημοσίων Επενδύσεων 
β. Διεύθυνση Περιφερειακής Πολιτικής 
γ. Διεύθυνση Ανάπτυξης. 

II. Στο Υπουργείο Εθνικής Οικονομίας συνιστάται μία (1) θέση 
Ειδικού Γ ξρ$ί<χτζοι, με βαθμό 2ο της Κατηγορίας των Ειδικών 
Θέσεων. ’ 

Ο Ειδικός Γραμματέας θα προΐσταται στον πιο πάνω τομέα. 
















ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή νά δημοσιευθεί στην Εφημερίδα της Κυβερ- 
υήσεως. 

Αθήνα, 1 Αυγούστου 1989 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΟΙΚΟΝΟΜΙΑΣ 

ΑΘΑΝ. ΚΑΝΕΛΛΟΠΟΥΛΟΣ ΓΙΩΡΓΙΟΣ ΣΟΥΦΛΙΑΣ 

ΑΝΑΠΛ. ΕΘΝ. ΟΙΚΟΝΟΜΙΑΣ ΟΙΚΟΝΟΜΙΚΟΝ 

ΣΩΤΗΡΙΟΣ ΧΑΤΖΗΓΑΚΗΣ ΑΝΤΩΝΙΟΣ ΣΑΜΑΡΑΣ 

Αριθ. 2059209/12707/0025 (2) 

Δωρεάν διέλευση από τη Διώρυγα της Κορίνθου των ιστιοπλοϊ¬ 
κών σκαφών που θα συμμετάσχουν: α) στην 1η Διεθνή Ιστιο¬ 
πλοϊκή Εβδομάδα Ιονίου, και β) στο Παγκόσμιο Πρωτάθλημα 
Ιστιοπλοϊκών σκαφών 3/4 τόννου 1989 τον Αύγουστο του 
1989. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 8 του Ν. 1067/1980 «περί συ- 
στάσεως Ανωνύμου Εταιρείας προς εκμετάλλευση της Διώρυγας 
της Κορίνθου». 

2. Τις από 7 Ιουνίου 1989 επιστολές της ΕΛΛΗΝΙΚΗΣ 
ΙΣΤΙΟΠΛΟΪΚΗΣ ΟΜΟΣΠΟΝΔΙΑΣ, με τις οποίες ζητείται η 
ελευθέρα διέλευση των σκαφών που θα συμμετάσχουν: α) στην 1η 
Διεθνή Ιστιοπλοϊκή Εβδομάδα Ιονίου, και β) στο Παγκόσμιο 
Πρωτάθλημα Ιστιοπλοϊκών σκαφών 3/4 τόννου 1989. 

3. Το αρίθ. 752/12;7.1989 έγγραφο της Α.Ε.Δ.Ι.Κ. στο 
οποίο αναφέρεται ότι το Δ:Σ., κατά την αριθ. 39/7.7.89/4η συ¬ 
νεδρία του, αποφάσισε .να εισηγηθεί τη δωρεάν διέλευση από τη 
Διώρυγα των ιστιοπλοϊκών σκαφών που θα λάβουν μέρος στους 
πιο πάνω αγώνες, αποφασίζουμε: 

Εγκρίνουμε τη δωρεάν διέλευση από τη Διώρυγα της Κορίν¬ 
θου των ιστιοπλοϊκών σκαφών που θα συμμετάσχουν: α) στην 1η 
Διεθνή Ιστιοπλοϊκή Εβδομάδα Ιονίου, και β) στο Παγκόσμιο 
Πρωτάθλημα Ιστιοπλοϊκών σκαφών 3/4 τόννου 1989 κατά τη 
μετάβαση και την επιστροφή τους. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

. Αθήνα, 26 Ιουλίου 1989 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑί ΟΙΚΟΝΟΜΙΚΟΝ 

Γ. ΣΟΥΦΛΙΑΣ ΑΝΤ. ΣΑΜΑΡΑΣ 

Αριθ. 2047483/10158/0025 (3) 

Παροχή της εγγύησης του Ελληνικού Δημοσίου στο Ταμείο Απο¬ 
κατάστασης του Συμβουλίου της Ευρώπης υπέρ της ΕΚΤΕ 
για την κάλυψη δανείου της σε συνάλλαγμα συνολικού ποσού 
ΪΕΝ 7.295.000.000. · . 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: · 

1. Τις διατάξεις των Α.Ν. 747/1945 και 9/1967 και του άρ¬ 
θρου 8 παρ. 2 του Ν. 1266/82. 

2. Την πράξη του Διοικητή της Τ.Ε. αριθ. 1431/13.1.89, με 
την οποία: α) εγκρίνεται η σύναψη δανείου σε συνάλλαγμα μεταξύ 
της Εθνικής Κτηματικής Τράπεζας της Ελλάδος και του Ταμείου 
Αποκαταστάσεως του Συμβουλίου της Ευρώπης συνολικού πο¬ 
σού ΤΕΝ επτά δισεκατομμυρίων πεντακοσίων εκατομμυρίων 


(ΥΕΝ 7.500.000.000), το προϊόν του οποίου θα χρησιμοποιηθεί 
για τη χρηματοδότηση προγραμμάτων του Ελληνικού Δημοσίου, 
και β) καθορίζεται ότι το πιο πάνω δάνειο μπορεί να εκχωρηθεί 
στο Ελληνικό Δημόσιο με τους ίδιους ακριβώς όρους με τους 
οποίους θα συναφθεί από την Εθνική Κτηματική Τράπεζα της 
Ελλάδος. 

3. Τις σχετικές συμβάσεις του ανωτέρω δανείου συνολικού πο¬ 
σού ΥΕΝ 7.295.000.000, μεταξύ του Ταμείου Αποκαταστά¬ 
σεως του Συμβουλίου της Ευρώπης και της ΕΚΤΕ. 

4. Το έγγραφο της ΕΚΤΕ αριθ. 32102/2.6.89, με το οποίο 
μας έχουν αποσταλεί οι δανειακές συμβάσεις μεταξύ του πιο 
πάνω Ταμείου και της ΕΚΤΕ, οι αντίστοιχοι πίνακες αποσβέ- 
σεως και τα ομόλογα των εν λόγω δανείων, για προσυπογραφή, 
αποφασίζουμε: 

Παρέχουμε την ανέκκλητη εγγύηση του Ελληνικού Δημοσίου 
προς το Ταμείο Αποκαταστάσεως του Συμβουλίου της Ευρώπης 
(ΕΟΝϋδ ϋΕ ΚΕΕΤΑΒΕΙδδΕΜΕΝΤ ϋΌ ΟΟΝδΕΙΕ ϋΕ ΕΈϋ- 
ΚΟΡΕ) υπέρ της Εθνικής Κτηματικής Τράπεζας της Ελλάδος 
(ΕΚΤΕ) για ποσό ΥΕΝ επτά δισεκατομμυρίων διακοσίων ενενή¬ 
ντα πέντε εκατομμυρίων (7.295.000.000) πλέον τόκων, το προ¬ 
ϊόν του οποίου θα χρησιμοποιηθεί από το Ελληνικό Δημόσιο για 
τη χρηματοδότηση προγραμμάτων: α) Δρόμων Θεσσαλονίκης, β) 
Άρδευσης Δυτ. Κρήτης, Ζώνες Κουρνά - Γεωργιούπολης, γ) 
Ύδρευσης Θεσσαλονίκης, δ) Ανέγερσης οικιστικών μονάδων κέ¬ 
ντρων επαγγελματικής κατάρτισης και εργασίας ατόμων με ειδι¬ 
κές ανάγκες, θεραπευτηρίων χρονιών παθήσεων και ΚΑΠΗ και 
Παιδικών Σταθμών και ε) Ανασυγκρότησης Καλαμάτας και Νο¬ 
μού Μεσσηνίας. 

Το Ελληνικό Δημόσιο παραιτείται από την ένσταση της διζή- 
σεως και υπόσχεται ανεπιφύλακτα την πιστή εκπλήρωση όλων 
των υποχρεώσεων της οφειλέτριας ΕΚΤΕ που απορρέουν από τις 
σχετικές δανειακές συμβάσεις αυτής με το παραπάνω Ταμείο και 
την πράξη του Διοικητή της Τράπεζας της Ελλάδος αριθ. 1431/ 
13.1.89. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 26 Ιουλίου 1989 

Ο ΥΠΟΥΡΓΟΣ 

ΑΝΤ. ΣΑΜΑΡΑΣ 

Αριθ. Αίγ/οικ. 29367 (4) 

Τροποποίηση της Δ1γ/39447/88/21.2.1989 αποφάσεως του 

Υπουργού Υγείας, Πρόνοιας και Κοινωνικών Ασφαλίσεων 

(ΦΕΚ 126/Β'/21.2.1989). 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: , 

1. Τις διατάξεις του Ν. 1278/1982 (ΦΕΚ ΙΟδ/Α’/ 
21.8.1982) «για τη σύσταση του Κεντρικού Συμβουλίου 
Υγείας». 

2. Την απόφασή μας Δ1γ/39447/88/21.2.1989 (ΦΕΚ 
126/Β'/21.2.1989), αποφασίζουμε: 

1. Τροποποιούμε την ανωτέρω (2) σχετική απόφασή μας και 
διορίζουμε στο Κεντρικό Συμβούλιο Υγείας (ΚΕΣΥ) σε αντικατά¬ 
σταση μελών που έχασαν την ιδιότητα με την οποία διορίστηκαν, 
τα κατωτέρω πρόσωπα: 

α) Γεώργιο Χιώτη, Διοικητή του ΙΚΑ, αναπληρούμενο από το 
νόμιμο αναπληρωτή του, σε αντικατάσταση των Φοίβου Ιωαν- 
νίδη και Κυριάκου Καρυστινού. 

β) Γ εώργιο Οικονόμου, Διοικητή του ΟΓ Α, σε αντικατάσταση 
του Στυλιανού Μπαζιάκα. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

γ) Αντώνιο Κουτσελίνη, Πρόεδρο του Εθνικού Οργανισμού 
Φαρμάκων 'αναπληρούμενο από το νόμιμο αναπληρωτή του, σε 
αντικατάσταση αντίστοιχα των Γεράσιμου Καββαδία και Σταύ¬ 
ρου Καζάζη. 

2. Η θητεία των ανωτέρω διοριζομένων λήγει μαζί με το υπό¬ 
λοιπο της θητείας των άλλων μελών του Συμβουλίου. 

3) Κατά τα λοιπά ισχύει η ανωτέρω τροποποιούμενη απόφαση 
όπως τροποποιήθηκε μεταγενέστερα. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 31 Ιουλίου 1989 

Ο ΥΠΟΥΡΓΟΣ 

ΜΙΛΤΙΑΔΗΣ ΕΒΕΡΤ 

Αριθ. 2503/17/4ε (5) 

Τροποποίηση και συμπλήρωση της 2503 /17 /2στ / 
12.10.1987 απόφασης του Προϊσταμένου του Κλάδου Διοι¬ 
κητικής Υποστήριξης του Υ.Δ.Τ. «Προϋποθέσεις και διαδικα¬ 
σία χορήγησης υπηρεσιακών αδειών εκγυμναστών υποψτ)- 
φίων οδηγών οχημάτων της Ελληνικής Αστυνομίας. 

Ο ΠΡΟΪΣΤΑΜΕΝΟΣ 

ΤΟΥ ΚΛΑΔΟΥ ΔΙΟΙΚΗΤΙΚΗΣ ΥΠΟΣΤΗΡΙΞΗΣ 
ΤΟΥ ΥΠΟΥΡΓΕΙΟΥ ΔΗΜΟΣΙΑΣ ΤΑΞΗΣ 

Έχοντας υπόψη τις διατάξεις: 

α. Του άρθρου 43 παρ. 4 του Ν. 1481/1984 «Οργανισμός 
Υπουργείου Δημόσιας Τάξης» (Α-152) και' 

β. Του άρθρου 59 εδαφ. ια’ του Π.Δ. 582/1984 «Σύσταση, 
οργάνωση και λειτουργία των Κεντρικών και Περιφερειακών 


Υπηρεσιών του Υπουργείου Δημόσιας Τάξης» (Α-208), αποφασί¬ 
ζουμε: 

’Αρθρό-μόνο · 

1. Τα εδάφια (ε), (στ), (ζ) και (ή) της πάρ. 1 του άρθρου 1 της 
2503/17/2στ/12.10.1987 Απόφασης αντικαθίστανται ως 
εξής: 

«ε) Να μην έχει τιμωρηθεί με ανώτερη πειθαρχική ποινή, ούτε 
να εκκρεμεί σε βάρος του πειθαρχική δίωξη για παραπτώματα 
που επισύρουν τέτοια ποινή, ούτε να επιδεικνύει καθ’ έξη αντιπει- 
θαρχική διαγωγή». 

«στ) Να μην του έχουν επιβληθεί διοικητικές ποινές για παρά¬ 
βαση του Κώδικα Οδικής Κυκλοφορίας». 

«ζ) Να επιδεικνύει ζήλο και ενδιαφέρον για την υπηρεσία και η 
υπηρεσιακή του απόδοση να είναι τουλάχιστον λίαν καλή». 

«η) Να γνωρίζει οδήγηση.οχημάτων όλων των κατηγοριών, 
καθώς και δίκυκλης μοτοσυκλέττας». 

2. Αντικαθίσταται και παρατίθεται στο τέλος της παρούσας το 
υπόδειγμα 1, που προβλέπεται από την παρ. 2 του άρθρου 1 της 
2503/17/2στ/12.10.1987 Απόφασης. - 

3. Στην παρ. 2 του άρθρου 2 της 2503/17/2στ/ 
12.10.1987 Απόφασης προστίθεται εδάφιο (δ), ως εξής: 

«δ) Απλή έγγραφη δήλωση ότι γνωρίζει οδήγηση αυτοκινήτου 
όλων των κατηγοριών, καθώς και δίκυκλης μοτοσυκλέττας». 

Η ισχύς της παρούσας απόφασής αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερ¬ 
νήσεως. 

Αθήνα, 28 Ιουλίου 1989 

Ο Προϊστάμενος 
ΙΩΑΝΝΗΣ ΣΥΜΒΟΥΛΙΔΗΣ 


ΥΠΟΔΕΙΓΜΑ 1 

(προσαρτημένο στην 2503/17/4ε απόφαση τού Προϊσταμένου Κ.Δ.Υ.) 

(1) ... 


ΠΡΟΤΑΣΗ 

(2) ..ΚΑΤΑΛΛΗΛΟΤΗΤΑΣ ΓΙΑ ΤΗ ΣΥΜΜΕΤΟΧΗ ΣΤΙΣ ΕΞΕΤΑΣΕΙΣ 

ΓΙΑ ΑΠΟΚΤΗΣΗ ΥΠΗΡΕΣΙΑΚΗΣ ΑΔΕΙΑΣ ΕΚΓΥΜΝΑΣΤΗ ΥΠΟΨΗΦΙΩΝ ΟΔΗΓΩΝ ΟΧΗΜΑΤΩΝ. 

I. ΣΤΟΙΧΕΙΑ ΠΡΟΤΕΙΝΟΜΕΝΟΥ (3) ' 


Α.Γ.Μ.: .. ΒΑΘΜΟΣ: . 

ΕΠΩΝΥΜΟ: ...!. ΟΝΟΜΑ: ..... 

ΟΝΟΜΑ ΠΑΤΕΡΑ: .... . . ΟΝΟΜΑ ΜΗΤΕΡΑΣ: . 

ΕΤΟΣ ΓΕΝΝΗΣ.: .... ΥΠΗΡΕΣΙΑ ΠΟΥ ΥΠΗΡΕΤΕΙ: 


ΥΠΗΡΕΣΙΑΚΗ ΑΠΑΣΧΟΛΗΣΗ: 

II. ΠΡΟΣΟΝΤΑ ΥΠΟΨΗΦΙΟΥ: 

1. ΤΥΠΙΚΑ: 

ΓΡΑΜΜΑΤΙΚΕΣ ΓΝΩΣΕΙΣ . 

ΑΔΕΙΑ ΙΚΑΝΟΤΗΤΑΣ ΟΔΗΓΟΥ ΑΥΤ/ΤΟΥ - ΚΑΤΗΓΟΡΙΑ - ΥΠΗΡΕΣΙΑ ΚΑΙ ΗΜΕΡ. ΕΚΔΟΣΕΩΣ: . . . 


ΑΔΕΙΑ ΙΚΑΝΟΤΗΤΑΣ ΟΔΗΓΟΥ ΜΟΤ/ΤΑΣ - ΥΠΗΡΕΣΙΑ ΚΑΙ ΗΜΕΡΟΜΗΝΙΑ ΕΚΔΟΣΕΩΣ: 


ΥΓΕΙΑ - ΣΩΜΑΤΙΚΗ ΔΙΑΠΛΑΣΗ: 


2. ΟΥΣΙΑΣΤΙΚΑ: 

... (4) Έχει όλα τα ουσιαστικά προσόντα και προϋποθέσεις, που προβλέπονται 

από τα εδάφια δ-ζ της παρ. 1 του άρθρου 1 της υπ’ αριθ. 2503/17/2στ από 12.10.1987 απόφασης του Προϊστα¬ 
μένου του Κλάδου Διοικητικής Υποστήριξης του Υ.Δ.Τ., όπως τροποποιήθηκε μεταγενέστερα, για να συμμετάσχει 
στο εισιτήριο διαγωνισμό για απόκτηση αδείας εκγυμναστή υποψηφίων οδηγών της ΕΛ.ΑΣ. 


II. ΔΙΑΤΥΠΩΣΗ ΠΡΟΤΑΣΗΣ: 

(5) Προτείνεται για συμμετοχή στις εξετάσεις για απόκτηση υπηρεσιακής άδειας εκγυμναστή υποψηφίων οδηγών 


198. . . 


Ο 


(Τ.Σ. Υπογραφή) 

(ευανάγνωστα ονοματεπώνυμο και βαθμός συντάκτη) 


IV. 


ΔΙΑΤΥΠΩΣΗ ΓΝΩΜΗΣ 


. ( 6 ) 

198. .. 


Ο 


ΑΠΟΦΑΣΗ (Επί διαφωνίας ή ομόφωνων αρνητικών προτάσεων) 
(Α' ΥΠΑΡΧΗΓΟΥ) 

Αθήνα, . 


198. 


ΠΑΡ ΑΤΗΡΗΣΕΙΣ 

(1) Τίτλος υπηρεσίας. 

(2) Αναγράφεται η λέξη «ΜΗ» για αρνητική πρόταση από το συντάκτη. 

(3) Τα στοιχεία ταυτότητας τίθενται στην ονομαστική και με κεφαλαία. 

(4) Σε αρνητική περίπτωση αναγράφεται η λέξη «ΔΕΝ», στο τέλος δε της παραγράφου μνημονεύονται τα προσόντα που στε¬ 
ρείται και από που τούτο προκύπτει. 

(5) Για αρνητική πρόταση αναγράφεται η λέξη «ΔΕΝ» και δικαιολογείται η άρνηση στο τέλος της παραγράφου. 

(6) Σε περίπτωση διαφωνίας δικαιολογείται επαρκώς αυτή. 

Αριθ. 30228/2119 (6) 

Διαδικασία έκδοσης πιστοποιητικού συμμόρφωσης όσο αφορά τα 
βάρη και τις διαστάσεις των οχημάτων. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) του άρθρου 4 του Ν. 1338/1983 (ΦΕΚ 34/Α/17.3.83) 
«Εφαρμογή του κοινοτικού δικαίου», όπως αυτό αντικαταστά- 
θηκε με την παρ. 4 του άρθρου 6 του Ν. 1440/1984 (ΦΕΚ 70/ 
Α/21.5.84) «Συμμετοχή της Ελλάδας στο κεφάλαιο, τα αποθε- 
ματικά και στις προβλέψεις της Ευρωπαϊκής Τράπεζας Επενδύ¬ 
σεων, στο κεφάλαιο της Ευρωπαϊκής Κοινότητας Άνθρακα και 
Χάλυβα και του Οργανισμού Εφοδιασμού ΕΥΡΑΤΟΜ» (ΦΕΚ 
7 0/Α/1984) όπως τροποποιήθηκε με το άρθρο 7 του Ν. 1775/ 
1988 (ΦΕΚ 101/Α/24.5.88) «Εταιρείες παροχής επιχειρημα¬ 
τικού κεφαλαίου και άλλες διατάξεις». 

Το άρθρο 6 του Π.Δ. 367/89 (ΦΕΚ 162/Α/89) με το οποίο 
προβλέπεται η έκδοση «αποδεικτικού συμμόρφωσης», αποφασί¬ 
ζουμε: 

Άρθρο 1 

1. Κάθε όχημα μικτού βάρους μεγαλύτερου από 3,5 τόννους 
και μεγίστης ταχύτητας άνω των 25 χιλ/ώρα που προορίζεται 
για τη διενέργεια διεθνών μεταφορών εντός των χωρών της 
ΕΟΚ, πρέπει να είναι συμμορφωμένο από απόψεως μεγίστων βα¬ 
ρών και διαστάσεων με τις διατάξεις του Π.Δ. 367/1989 (ΦΕΚ 
162/Α/89) με το οποίο έγινε η εναρμόνιση της ελληνικής νομο¬ 
θεσίας με τις αντίστοιχες οδηγίες της ΕΟΚ. 

Η συμμόρφωση των οχημάτων αυτών με το ανωτέρω Π.Δ. πι¬ 
στοποιείται από τα αποδεικτικά στοιχεία που αναφέρονται στο άρ¬ 
θρο 6 του Π. Διατάγματος αυτού (πινακίδες κατασκευαστή, έγ¬ 
γραφο αποδεικτικό συμμόρφωσης). 

2. Με τον όρο «όχημα - ψυγείο με παχέα τοιχώματα» νοείται 
κάθε όχημα του οποίου οι μόνιμες ή κινητές υπερκατασκευές εί¬ 
ναι ειδικά εξοπλισμένες για τη μεταφορά εμπορευμάτων υπό 
ελεγχόμενη θερμοκρασία, σύμφωνα με τις κλάσεις Β, Ε, Ε και Γ 
της Συμφωνίας της 1ης Σεπτεμβρίου 1970 σχετικά με τις διε¬ 
θνείς μεταφόρές αλλοιώσιμων τροφίμων και με τον ειδικό εξοπλι¬ 
σμό που χρησιμοποιείται γι’ αυτές (ΑΤΡ) και των οποίων το πά¬ 
χος κάθε πλευρικού τοιχώματος μαζί με τη μόνωση είναι τουλά¬ 
χιστον 45 γπΓ η. Οι ψυκτικές υπερκατασκευές των ανωτέρω οχη¬ 
μάτων (ψυγείων οχημάτων με παχέα τοιχώματα) μπορούν να 
έχουν μέγιστο πλάτος μέχρι 2,60 γπ. 

3. Το «έγγραφο αποδεικτικό συμμόρφωσης ενός οχήματος», 
το οποίο για τα «ψυγεία οχήματα με παχέα τοιχώματα» είναι 
υποχρεωτικό ανεξάρτητα από την ύπαρξη και πινακιδίου του κα¬ 
τασκευαστή με τις διαστάσεις και τα βάρη του οχήματος, χορη¬ 
γείται από την Περιφερειακή Υπηρεσία του Υπουργείου Μεταφο¬ 
ρών και Επικοινωνιών που είναι αρμόδια για την χορήγηση της 
άδειας κυκλοφορίας και τον έλεγχο των στοιχείων του φακέλλου 
του. 

4. Προϋπόθεση για τη χορήγηση του ανωτέρω «αποδεικτικού 
συμμόρφωσης» είναι τα βάρη και οι διαστάσεις του οχήματος που 
αναγράφονται στην άδεια κυκλοφορίας του να είναι σύμφωνα με 
το Π.Δ. 367/1989 (ΦΕΚ 162/Α/89). 

5. Σε περίπτωση οποιασδήποτε αλλαγής των στοιχείων του 
οχήματος που αναγράφονται στην άδεια κυκλοφορίας και το απο¬ 
δεικτικό συμμόρφωσης, ο ιδιοκτήτης του θα πρέπει να προσκομί¬ 
σει το όχημα στην αρμόδια Περιφερειακή Υπηρεσία του Υπουρ¬ 


γείου Μεταφορών και Επικοινωνιών μαζί με τα κατά περίπτωση 
δικαιολογητικά, προκειμένου να επιθεωρηθεί το όχημα, να γίνει 
νέος υπολογισμός των στοιχείων αυτών και να εκδοθεί νέα άδεια 
κυκλοφορίας και νέο αποδεικτικό συμμόρφωσης. 

6. Ειδικά για την έκδοση αποδεικτικών συμμόρφωσης σε «ψυ¬ 
γεία οχήματα» θα πρέπει ο ιδιοκτήτης του οχήματος να υποβάλει 
στην αρμόδια Υπηρεσία του Υπουργείου Μεταφορών και Επικοι¬ 
νωνιών, εκτός των προβλεπομένων δικαιολογητικών, κυρωμένο 
πιστοποιητικό ανταπόκρισης προς τα πρότυπα σύμφωνα με το 
παράρτημα 3 του προσαρτήματος I της Συμφωνίας της 1ης Σε¬ 
πτεμβρίου 1970, σχετικά με τις Διεθνείς Μεταφορές αλλοιώσι¬ 
μων τροφίμων και με τον ειδικό εξοπλισμό που χρησιμοποιείται 
γι’ αυτές (Α.Τ.Ρ.) με επίσημη μετάφραση. Για χρονικό διάστημα 
ενός έτους από της ισχύος της παρούσας απόφασης και εφόσον 
μέχρι τότε δεν λειτουργεί στην Ελλάδα παρόμοιο εργαστήριο ή 
Κ.Τ.Ε.Ο. Ειδικών Ελέγχων Α.Τ.Ρ., μπορεί ο ενδιαφερόμενος 
αντί του παραπάνω δικαιολογητικού να προσκομίσει σχετική 
υπεύθυνη δήλωση του άρθρου 8 του Ν. 1599/86 του υπεύθυνου 
του εργοστασίου κατασκευής του ψυκτικού θαλάμου, ο οποίος θα 
έχει και την αποκλειστική ευθύνη για την ορθότητα του περιεχο¬ 
μένου της χορηγούμενης από αυτόν δήλωσης. 

Στην περίπτωση αυτή το αποδεικτικό συμμόρφωσης και η 
άδεια κυκλοφορίας έχουν ισχύ έξι μηνών. 

7. Σε περίπτωση που θα διαπιστωθεί, με οποιοδήποτε τρόπο, 
ότι η παραπάνω υπεύθυνη δήλωση του υπευθύνου του εργοστα¬ 
σίου κατασκευής που αναφέρεται στην προηγούμενη παράγραφο 
δεν είναι απόλυτα ακριβής θα αφαιρείται η άδεια κυκλοφορίας και 
οι πινακίδες του οχήματος. 

8. Ο τύπος του «έγγραφου αποδεικτικού συμμόρφωσης», του 
«πιστοποιητικού ανταπόκρισης» και της «βεβαίωσης του εργο¬ 
στασίου κατασκευής του θαλάμου» θα καθορισθεί με εγκύκλιο του 
Υπουργείου Μεταφορών και Επικοινωνιών. 

9. Ο υπολογισμός των τεχνικών στοιχείων συνδυασμών οχη¬ 
μάτων διεθνών μεταφορών γίνεται σύμφωνα με την αριθ. 
16823/78 απόφαση του Υπουργού Συγκοινωνιών για την εφαρ¬ 
μογή της οποίας θα λαμβάνονται υπόψη τα νέα όρια μεγίστων 
βαρών που καθορίζονται με το Π.Δ. 367/89 (ΦΕΚ 162/Α/89). 

Άρθρο 2 

Η ισχύς της παρούσας απόφασης αρχίζει από την δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερ¬ 
νήσεως. 

Αθήνα, 31 Ιουλίου 1989 

Ο ΥΠΟΥΡΓΟΣ 

ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 
-♦- 

Αριθ. 19737 (7) 

Αποδοχή παραίτησης Γενικού Διευθυντή - Προέδρου και αντικα¬ 
τάσταση Μελών του Διοικητικού Συμβουλίου των ΗΣΑΠ Α.Ε. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

. 1. Τις διατάξεις της από 10/12.2.76 Πράξης Νομοθετικού 
Περιεχομένου «περί ιδρύσεως Οργανισμού ΗΣΑΠ προς ανάληψιν 
των παρά των Ε.Η.Σ. ΑΈ εκτελούμένων μεταφορών». 

2. Τις διατάξεις του Ν. 352/76 «περί κυρώσεως της από 10/ 
12.2.76 Πράξης Νομοθετικού Περιεχομένου του Προέδρου της 
Δημοκρατίας» «περί ιδρύσεως Οργανισμού ΗΣΑΠ κ.λπ.». 

3. Τις διατάξεις του άρθρου 5 του Ν. 1074/80 «περί της εις 

την ΗΣΑΠ Α.Ε. αναθέσεως και επιβλέψεως των πάσης φύαεως 
μελετών δια τον Υπόγειον Σιδηρόδρομον της Πρωτευούσης (ΜΕ¬ 
ΤΡΟ) ως και της κατασκευής και της εκμεταλλεϋσεως αυτού και 
ρυθμίσεως συναφών θεμάτων». 

4. Την αριθ. 19014/20.12.1988 απόφασή μας (ΦΕΚ 921/ 
Β'/22.12.88) όπως συμπληρώθηκε με την αριθ. 19176/ 
8.2.1989 (ΦΕΚ 116/Β/20.2.89) όμοια, αποφασίζουμε: 

1. Αποδεχόμαστε την παραίτηση του Γεωργίου Μπούσμπουρα 
Γενικού Διευθυντή καί Προέδρου του Διοικητικού Συμβουλίου 
των ΗΣΑΠ Α.Ε. και διορίζουμε σε αντικατάστασή του τον Κων¬ 
σταντίνο Κωστούλα του Αποστόλου Διπλωματούχο Πολιτικό 
Μηχανικό. 

2. Αντικαθιστούμε τα μέλη του Διοικητικού Συμβουλίου των 
ΗΣΑΠ Α.Ε. Γεώργιο Φιλιππίδη του Άνθιμου, Νίκο Αλεξάκη του 
Πέτρου, Γεώργιο Τσιούνη, Λουκά Χριστοδούλου του Παναγι¬ 
ώτη, Θανάση Γκιόκα του Δημητρίου, Νίκο Κατσαούνη και Δη- 
μήτριο Βαμβακά του Στυλιανού με τους: 

α. Αναστάσιο Αγγελακόπουλου του Παναγιώτη, Πτυχιούχο 
Α.Σ.Ο.Ε.Ε. - Οικονομολόγο. 

β. Παντελή Βαλαχή του Δημητρίου, Διπλωματούχο Αγρονόμο 
Τοπογράφο Μηχανικό. 

γ. Αθανάσιο Δάβαλο του Κωνσταντίνου, Δικηγόρο. 

δ. Γεώργιο Κοντογιάννη του Δημητρίου, Δημοσιογράφο. 

ε. Χαρίλαο Μαντούβαλο του Μιχαήλ, Μηχανολόγο - Ηλε¬ 
κτρολόγο Ε.Μ.Π. 

στ. Ιωάννη Σοφιανό του Τζάνου, Μηχανολόγο - Ηλεκτρολόγο 
Ε.Μ.Π. 

ζ. Σπυρίδωνα Τρίψα του Ανδρέα, Πολιτικό Μηχανικό Ε.Μ.Π. 

3. Για το μέλος του Δ.Σ. - εκπρόσωπο της ΤΕΔΚΝΑ εξακο¬ 
λουθεί να ισχύει η απόφασή μας 19014/20.12.1988 και είναι ο 
Δημήτριος Καλίρης του Διονυσίου, Πρόεδρος Κοινότητας Θρακο- 
μακεδόνων. 

4. Οι παραπάνω διορίζονται για το υπόλοιπο της θητείας μέ¬ 
χρι 21.12.1991. 

5. Τροποποιούμε την απόφαση αριθ. 19014/20.12.1988 
(ΦΕΚ 921/Β/22.12.88) και ορίζουμε ως Κυβερνητικό Εκπρό¬ 
σωπο στο Δ.Σ. των ΗΣΑΠ Α.Ε τον Ηλία Τσόπελα του Ιωάννη, 
διπλωματούχο Μηχανολόγο - Μηχανικό, υπάλληλο του Υπουρ¬ 
γείου Μεταφορών και Επικοινωνιών με βαθμό Α' με αναπλη¬ 
ρωτή τον Δημήτριο Καραλή του Νικολάου, υπάλληλο του Υπουρ¬ 
γείου με βαθμό Α’ σε αντικατάσταση των Δημητρίου Καλυβιώτη 
και Ηλία Τσόπελα αντίστοιχα. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 2 Αυγούστου 1989 

Ο ΥΠΟΥΡΓΟΣ 

ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 



Αποδοχή παραιτήσεων και αντικατάσταση μελών του Δ.Σ. της 

• ΕΑΣ. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 16 του Ν. 588/77 «περί οργανώ- 
σεως των Αστικών Συγκοινωνιών Πρωτευούσης και άλλων τι- 
νών διατάξεων». 

2. Τις 40240/2.12.1985 (ΦΕΚ 3030/ΤΑΕ & ΕΠΕ / 

9.10.1981), 7134 / 593 / 25.2.88 (ΦΕΚ 32 / ΝΠΔΔ / 
29.2.88), 19015 / 20.12.88 (ΦΕΚ 921 / Β / 


22.12.88) και 19594/12.6.89 (ΦΕΚ/480/16.6.89) αποφά¬ 
σεις περί διορισμού Προέδρου και Μελών του Διοικητικού Συμ¬ 
βουλίου της ΕΑΣ και ορισμό Κυβερνητικού Εκπροσώπου αποφα¬ 
σίζουμε: 

1. Αποδεχόμαστε τις παραιτήσεις των: Ξηρομερίτη Βασιλείου 
Προέδρου του Δ.Σ. και Προϊσταμένου των Υπηρεσιών της ΕΑΣ, 
Πριόβολου Βασιλείου και Ακτύπη Χρήστου, μελών μονίμου απα- 
σχολήσεως του Διοικητικού Συμβουλίου της Ε.Α.Σ., και αντικα¬ 
θιστούμε τα μέλη του Δ.Σ. Λάμπρο Μπέτση, Γεώργιο Τσάκαλο, 
Δημήτρη Τάση, Λεωνίδα Βογιατζόγλου και Ευάγγελο Μακρυ- 
κώστα. 

2. Διορίζουμε νέο Διοικητικό Συμβούλιο στην Επιχείρηση 
Αστικών Συγκοινωνιών (ΕΑΣ) που απαρτίζεται από τους: 

■ α) Κωνσταντίνο Πάττα του Νικολάου Μηχανολόγο - Ηλεκτρο¬ 
λόγο Ε.Μ.-Π., καθηγητή Πολυτεχνικής Σχολής Θεσσαλονίκης 
ως Πρόεδρο του Διοικητικού Συμβουλίου και Προϊστάμενο των 
Υπηρεσιών της ΕΑΣ. 

β) Ιωάννη Βαλσαμάκη του Νικολάου, Μηχανολόγο - Ηλε¬ 
κτρολόγο Μηχανικό Ε.Μ.Π. 

γ) Σπυρίδωνα Βασιλόπουλο του Αθανασίου Διπλωματούχο 
Πολιτικό Μηχανικό. 

δ) Αναστάσιο Κεφαλά του Νικολάου, Δικηγόρο. 

ε) Ηλία Μάρη του Παναγιώτου, Πτυχιούχο Π.Α.Σ.Π.Ε. 
στ) Αριστείδη Ντάντο του Θεοδώρου, Πτυχιούχο Φυσικομαθη¬ 
ματικό - Φυσικομαθηματικής Σχολής Πανεπιστημίου Αθηνών - 
Συγκοινωνιολόγο. 

ζ) Αγάπιο Παπανεοφύτου του Ανδρέα, Λέκτορα Πανεπιστη¬ 
μίου Θράκης. 

η) Χρήστό Ράπτη του Γεωργίου, Διπλωματούχο Πολιτικό 
Μηχανικό. 

3. Από τα παραπάνω μέλη ο Χρήστος Ράπτης του Γεωργίου, 
Διπλωματούχος Πολιτικός Μηχανικός και ο Ιωάννης Βαλσαμά- 
κης του Νικολάου, Μηχανολόγος Ηλεκτρολόγος Ε.Μ.Π. θα είναι 
μονίμου απασχολήσεως. 

4. Για το μέλος του Δ.Σ. της ΕΑΣ - εκπρόσωπο της ΤΕΔΚΝΑ 
εξακολουθεί να ισχύει η απόφαση 19015/20.12.1988 και είναι 
ο Νικόλαος Παξιμαδάς του Σπύρου Δήμαρχος Πετρουπόλεως, με 
αναπληρωτή τον Στέργιο Πανάγο του Δημητρίου Δήμαρχο Άνω 
Λιοσίων. 

5. Οι παραπάνω διορίζονται για το υπόλοιπο της θητείας των 
αντικαθιστωμένων (Πρόεδρος μέχρι 2.12.1990 και Μέλη μέχρι 
21.12.1991). 

6. Καταργούμε την απόφαση 19594/12.6.1989 (ΦΕΚ 
480/Β/16.6.89) και ορίζουμε τον Εμμανουήλ Άρχο του Μι¬ 
χαήλ υπάλληλο του Υπουργείου Μεταφορών και Επικοινωνιών 
με βαθμό Α' του κλάδου ΠΕ Μηχανικών ως Κυβερνητικό Εκ¬ 
πρόσωπο στο Δ.Σ. της ΕΑΣ, με αναπληρωτή τον Σταύρο Παπα¬ 
θανασίου του Γεωργίου ομοιόβαθμο στο Υπουργείο. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 2 Αυγούστου 1989 

Ο ΥΠΟΥΡΓΟΣ 

ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 

Αριθ. ΓΔΣ/524 (9) 

Ορισμός Βοηθού Γενικού Διευθυντή Παραγωγής - Μεταφο¬ 
ράς. 

ΔΗΜΟΣΙΑ ΕΠΙΧΕΙΡΗΣΗ ΗΛΕΚΤΡΙΣΜΟΥ 

Σύμφωνα με τη διάταξη της παραγράφου 5 του άρθρου 7 του 
Π.Δ. 57/1985, το Διοικητικό Συμβούλιο της ΔΕΗ έλαβε την 




ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


απόφαση 241/1.8.89 με την οποία αποδέχτηκε την από 
20.7.89 παραίτηση του Α. Μυλωνάκη από τη θέση του Βοηθού 
Γενικού Διευθυντή Παραγωγής - Μεταφοράς, και όρισε ως 
Βοηθό Γενικό Διευθυντή Παραγωγής - Μεταφοράς τον Γ. Κα- 
τρανά, με τριετή θητεία. 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Αυγούστου 1989 
Ο Γενικός Διευθυντής 
Θ. ΞΑΝΘΟΠΟΤΛΟΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 



ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρϊου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 ^ 


ΤΕΙΕΧ 

22.3211 ΥΡΕΤ ΟΒ 

λειτουργούν καθημερινά από 8.00’ έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρϊου 25 τηλ.: 52.39,762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52ί48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 




ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

7.000 

β) 

» 

» 

» 

Β' 

» 

10.000 

Υ) 

» 

» 

» 

Γ 

» 

4.000 

δ) 

» 

» 

» 

Δ' 

» 

10.000 

ε) 

» 

» 

» 

Αναπτυξιακών Πράξεων 

» 

8.000 

στ) 

» 

» 

» 

Ν.Π.Δ.Δ. 

» 

4.000 

ζ) 

» 

» 

» 

ΠΑΡΑΡΤΗΜΑ 

» 

2.000 

η) 

» 

» 

» 

Δελτ. Εμπ.& Βιομ. Ιδ. 

» 

5.000 

θ) 

» 

» 

» 

Αν. Ειδικού Δικαστηρίου 

» 

- 1.000 

0 

» 

» 

» 

Α.Ε. & Ε.Π.Ε. 

» 

20.000 

ια) Για όλα τα Τεύχη 

» 

45.000 


Κωδικός αριθ. κατάθεσης στο Δημόσιο Ταμείο 3512 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

» 500 

» 200 

» 500 

» 400 

» 200 

» 100 

» 250 

» 50 

» 1.000 

» 2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















